كلمات اغنية غزل البنات خالد عز
ع البحر ماشي والرملة سخنة مولعة
انا كنت حافي وكنت شايل
فوق كتافي غزل البنات
وبين الوف كل البشر البحر كان حاضن قمر
قربت منها وقربت وحاجة فيا اتغيرت
شوفت في عينيها
بحر تاني موجه عالي شدني
صدقت نفسي وقلبي قال انها بتحبني
اخدت كيسين غزل البنات
وبكل رقة وفي سكات
ضحكت وسالتني بكام
ساعتها تاه مني الكلام
مدت ايديها بورقة اكبر من جراحي
مدت ايديها وقالتلي انا مش عايزة باقي
يعني يوم ما بيتولد فيا الحنين
يتقتل فيا كبريائي
انا كنت حافي وشايل
فوق كتافي غزل البنات